Source: https://eur-lex.europa.eu/legal-content/RO/TXT/HTML/?uri=CELEX:32007L0028&from=DA
Timestamp: 2019-10-19 02:20:29+00:00
Document Index: 5580713

Matched Legal Cases: ['articolul 10', 'articolul 7', 'articolul 4', 'articolul 4', 'articolul 4', 'articolul 4']

L_2007135RO.01000601.xml
DIRECTIVA 2007/28/CE A COMISIEI
de modificare a unor anexe la Directiva 86/363/CEE și la Directiva 90/642/CEE ale Consiliului privitoare la conținuturile maxime de reziduuri de azoxistrobin, clorfenapir, folpet, iprodion, lambda-cihalotrin, hidrazidă maleică, metalaxil-M și trifloxistrobin
având în vedere Directiva 86/363/CEE a Consiliului din 24 iulie 1986 privind stabilirea conținutului maxim pentru reziduurile de pesticide de pe și din produsele alimentare de origine animală (1), în special articolul 10,
având în vedere Directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe anumite produse de origine vegetală, inclusiv fructe și legume (2), în special articolul 7,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (3), în special articolul 4 alineatul (1) litera (f),
În conformitate cu dispozițiile Directivei 91/414/CEE, autorizațiile de produse de uz fitosanitar destinate utilizării pe culturi specifice intră în competența statelor membre. Aceste autorizații trebuie să se bazeze pe evaluarea efectelor asupra sănătății umane și animale și a impactului asupra mediului. Elementele care trebuie luate în considerare în aceste evaluări includ expunerea operatorului și a celorlalte persoane prezente și efectele asupra mediului terestru, acvatic și asupra atmosferei, precum și efectele asupra oamenilor și a animalelor prin consumul de reziduuri prezente pe culturile tratate.
Conținuturile maxime de reziduuri (CMR) reflectă utilizarea cantităților minime de pesticide pentru a asigura o protecție eficientă a plantelor, aplicate astfel încât cantitatea de reziduuri să fie cât mai redusă și acceptabilă din punct de vedere toxicologic, în special în ceea ce privește doza zilnică admisibilă (DZA).
CMR pentru pesticidele vizate de Directivele 86/363/CEE și 90/642/CEE sunt revizuite în mod constant și pot fi modificate pentru a se ține seama de noile utilizări sau de modificările acestora. Informații referitoare la noile utilizări sau la utilizările modificate au fost transmise Comisiei, ceea ce va trebui să conducă la modificări în conținuturile de reziduuri de azoxistrobin, clorfenapir, folpet, iprodion, lambda-cihalotrin, hidrazidă maleică, metalaxil-M și trifloxistrobin.
Expunerea consumatorilor pe toată durata vieții la aceste pesticide prin intermediul produselor alimentare, care pot conține reziduuri ale acestor pesticide, a fost estimată și evaluată în conformitate cu procedurile și practicile în uz în Comunitatea Europeană, luând în considerare orientările publicate de Organizația Mondială a Sănătății (4). Pe baza acestor evaluări, vor fi stabilite CMR pentru aceste pesticide, astfel încât să se asigure că nu se vor depăși dozele zilnice admisibile.
În cazul clorfenapirului, al folpetului și al lambda-cihalotrinului pentru care există o doză acută de referință (DAR), expunerea acută a consumatorilor prin intermediul fiecărui produs alimentar care poate să conțină reziduuri ale acestor pesticide a făcut obiectul unei estimări și evaluări în conformitate cu procedurile și practicile în uz în Comunitatea Europeană, ținând seama de orientările publicate de Organizația Mondială a Sănătății. Avizele Comitetului științific pentru plante, în special indicațiile și recomandările privind protecția consumatorilor de produse alimentare tratate cu pesticide (5), au fost luate în considerare. Pe baza evaluării cantităților de reziduuri, vor fi fixate CMR pentru aceste pesticide astfel încât să se asigure că nu se vor depăși dozele acute de referință. În cazul celorlalte substanțe, o evaluare a informațiilor disponibile a arătat că nu se cere nici o doză acută de referință și, astfel, o evaluare pe termen scurt nu este necesară.
Conținuturile maxime de reziduuri se stabilesc la limita inferioară a pragului de detecție al determinării analitice atunci când utilizările autorizate ale produselor de uz fitosanitar nu au ca rezultat conținuturi de reziduuri de pesticide depistabile pe sau în produsele alimentare, atunci când utilizările nu sunt autorizate, când utilizările care au fost autorizate de statele membre nu sunt bazate pe date necesare sau când utilizările în țări terțe ce au ca rezultat prezența reziduurilor pe sau în produsele alimentare care pot fi puse în circulație pe piața comunitară nu s-au bazat pe datele necesare menționate.
Stabilirea sau modificarea CMR provizorii la nivel comunitar nu împiedică statele membre să stabilească CMR provizorii pentru hidrazidă maleică și trifloxistrobin în conformitate cu articolul 4 alineatul (1) litera (f) din Directiva 91/414/CEE și cu anexa VI la aceasta. O perioadă de patru ani este considerată suficientă pentru a permite alte utilizări ale acestor substanțe. La sfârșitul acestei perioade, este oportun ca CMR provizorii comunitare să devină definitive.
Prin urmare, CMR stabilite în anexele la directivele 86/363/CEE și 90/642/CEE ar trebui modificate pentru a permite supravegherea și controlul adecvate ale utilizărilor acestor produse de uz fitosanitar și pentru a proteja consumatorul. Atunci când CMR au fost deja stabilite în anexele la directivele menționate, acestea ar trebui modificate. Atunci când CMR nu au fost deja stabilite, este necesară o primă stabilire a acestora.
Directivele 86/363/CEE și 90/642/CEE trebuie modificate în consecință.
Directiva 86/363/CEE se modifică în conformitate cu anexa I la prezenta directivă.
Directiva 90/642/CEE se modifică în conformitate cu anexa II la prezenta directivă.
(1) Statele membre adoptă și publică , până la 26 noiembrie 2007 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei conținutul acestor dispoziții, precum și un tabel de corespondență între dispozițiile respective și prezenta directivă.
Statele membre aplică aceste prevederi de la 27 noiembrie 2007.
(1) JO L 221, 7.8.1986, p. 43. Directivă, astfel cum a fost modificată ultima dată prin Directiva 2007/27/CE a Comisiei (JO L 128, 16.5.2007, p. 31).
(2) JO L 350, 14.12.1990, p. 71. Directivă, astfel cum a fost modificată ultima dată prin Directiva 2007/27/CE.
(3) JO L 230, 19.8.1991, p. 1. Directivă, astfel cum a fost modificată ultima dată prin Directiva 2007/25/CE a Comisiei (JO L 106, 24.4.2007, p. 34).
(4) Orientările privind estimarea cantităților de reziduuri de pesticide în produse alimentare (revizuite), pregătite de Sistemul mondial de supraveghere continuă a mediului/program alimentar (GEMS/Food Programme) în colaborare cu Comitetul Codex pentru reziduuri de pesticide, publicate de Organizația Mondială a Sănătății, 1997 (WHO/FSF/FOS/97.7).
(5) Avizul referitor la aspecte legate de modificarea anexelor la Directivele 86/362/CEE, 86/363/CEE și 90/642/CEE ale Consiliului (aviz exprimat de către SCP la 14 iulie 1998); aviz privitor la diverse reziduuri de pesticide din fructe și legume (aviz exprimat de către SCP la 14 iulie 1998); http://europa.eu.int/comm/food/fs/sc/scp/outcome_ppp_en.html
Anexa II partea B la Directiva 86/363/CEE se completează după cum urmează:
Conținuturi maxime în mg/kg
de carne, inclusiv grăsimi, preparate din carne, organe comestibile și grăsimi animale enumerate în anexa I la pozițiile NC ex 0201, 0202, 0203, 0204, 0205, 0206, 0207, ex 0208, 0209, 0210, 1601 și 1602
pentru lapte și produsele lactate enumerate în anexa I la pozițiile NC 0401, 0402, 0405 și 0406
de ouă proaspete, fără coajă, ouă de păsări și gălbenușuri de ou, menționate în anexa I la pozițiile NC 0407 și 0408
„Hidrazida maleică (2)
carne (cu excepția cărnii de pasăre) 0,05 (3)
ficat (cu excepția celui de pasăre) 0,05 (3)
rinichi (cu excepția celui de pasăre) 0,5 (3)
altele 0,02 (1) (3)
(1) Indică o limită mai scăzută a determinării analitice.
(2) Definiția reziduurilor pentru lapte și produsele lactate este: hidrazida maleică și conjugații acesteia exprimați în hidrazidă maleică.
(3) Indică conținutul maxim de reziduuri stabilit provizoriu în conformitate cu articolul 4 alineatul (1) litera (f) din Directiva 91/414/CEE.
(4) Indică conținutul maxim de reziduuri stabilit provizoriu până la 30 iunie 2008, dată până la care solicitantul poate depune informații. În cazul în care nu se primesc informații până la această dată, CMR va fi retrasă printr-o directivă sau printr-un regulament.”
În partea A a anexei II la Directiva 90/642/CEE, mențiunile referitoare la azoxistrobin, clorfenapir, folpet, iprodion, lambda-cihalotrin, hidrazidă maleică, metalaxil-M și trifloxistrobin se înlocuiesc cu următoarele:
Reziduuri de pesticide și cantități maxime de reziduuri (mg/kg)
Grupe și exemple de produse individuale la care se aplică CMR
Metalaxil, inclusiv alte amestecuri de izomeri constituenți, inclusiv metalaxil-M (suma izomerilor)
Fructe proaspete, uscate sau nepreparate, conservate prin congelare, fără adaos de zahăr; nuci
Mandarine (inclusiv clementine și hibrizi similari)
NUCI DE POMI (cu coajă sau fără)
Piersici (inclusiv nectarinele și hibrizii similari)
Căpșuni (altele decât cele sălbatice)
Fructe de arbuști (altele decât cele sălbatice)
Loganberry (hibrid de zmeură și mure)
Alte fructe mici și bace (altele decât cele sălbatice)
Coacăze (roșii, negre sau albe)
Bace și fructe sălbatice
Măsline (pentru consum)
Măsline (pentru extracția uleiului de măsline)
Legume, proaspete sau nepreparate, refrigerate sau deshidratate
LEGUME RĂDĂCINOASE ȘI TUBERCULI
Gulii furajere
LEGUME – BULBI
Cucurbitacee – coajă comestibilă
Brasicacee (eflorescență)
Broccoli (inclusiv Calabrese)
Brasicacee (căpățâni)
Brasicacee (frunze)
LEGUME – FRUNZE ȘI IERBURI PROASPETE
Lăptuci și similare
Scarola (cicoare de grădină cu frunze întregi)
Frunze și tulpini de brasicacee, inclusiv frunze de nap
Spanac și similare
Frunze de sfeclă (de zahăr)
LEGUME CU PĂSTĂI (proaspete)
Fasole (păstaie)
Fasole (fără păstaie)
Mazăre (păstaie)
Mazăre (fără păstaie)
LEGUME – TULPINI (proaspete)
Cartofi pentru depozitare
Ceai (frunze cu pețiol uscate, fermentate sau nu, de Camellia sinensis)
(2) Suma de captan și folpet.
(3) Indică conținutul maxim de reziduuri stabilit provizoriu în conformitate cu articolul 4 alineatul (1) litera (f) din Directiva 91/414/CEE.”